František, vlastným menom Jorge Mario Bergoglio, je v poradí 266. pápež katolíckej cirkvi zvolený na konkláve dňa 13. marca 2013. Je prvým pápežom pochádzajúcim z amerického svetadielu a prvým, ktorý vzišiel z jezuitskej rehole.
Bergoglio sa narodil v Buenos Aires v Argentíne. Za kňaza bol vysvätený v roku 1969. Medzi rokmi 1973 až 1979 pôsobil ako provinciál Spoločnosti Ježišovej v Argentíne. V roku 1998 sa stal biskupom buenosaireským a za kardinála ho vymenoval Ján Pavol II. v roku 2001. Po rezignácii pápeža Benedikta XVI. ho konkláve zvolilo za nového pápeža. Vybral si meno František na počesť svätého Františka z Assisi.
František je známy svojim ľudským a otvoreným prístupom, skromnosťou a vcelku otvorenými a liberálnymi názormi, ktoré v katolíckej cirkvi doposiaľ neboli samozrejmosťou. Počas svojho pôsobenia spravil viacero krokov smerujúcich k väčšej otvorenosti katolíckej cirkvi.
Pápež František
Významné míľniky vo Františkovom živote
- Kňazom sa stal v roku 1969, o štyri roky neskôr ho vymenovali za hlavného predstaviteľa argentínskych jezuitov.
- Po vojenskom prevrate v roku 1976 ho obviňovali zo zodpovednosti za zmiznutie dvoch jezuitských kňazov, nikdy mu však nedokázali, že by kolaboroval s režimom.
- Po páde režimu sa dostal do konfliktu s ostatnými členmi rádu za svoj autoritársky prístup k vedeniu a v roku 1990 ho zbavili všetkých funkcií.
- Po tom, ako ho poslali z Buenos Aires do Cordoby, zmenil svoj prístup a po návrate do Argentíny si vyslúžil reputáciu skromného muža ľudu.
- V roku 2001 sa stal kardinálom.
- Za pápeža zvolili kardináli Jorgeho Maria Bergoglia v roku 2013, prijal meno František.